alexandrainst/scandi-wiki huggingface dataset:
Lustrafjorden

Lustrafjorden er ein fjordarm av Sognefjorden på nordsida av fjorden i Luster kommune. Med ei lengd på 42 km er han den lengste sidefjorden av Sognefjorden og går generelt nordover og inn til Skjolden. Frå Skjolden og ut til starten av Sognefjorden er det 204 km. 

Fjorden har innløp mellom Ombandsnes i sørvest og Asalneset i nordaust. Dei yste delane av fjorden har bratte fjellsider utan busetnader og vegsamband. Etter 10 km ligg Kinsedalen på austsida og litt lenger nord ligg Ornes, der Urnes stavkyrkje står. Frå her går det ferje rett over fjorden til Solvorn på vestsida. Frå Urnes og nordover austsida av fjorden går fylkesveg 331. 

Eit stykke lenger nord ligg grenda Kroken på austsida, medan garden Vedvik og indre Eikjo ligg tvers over på andre sida. Frå her går det òg vegsamband på vestsida av fjorden. Like nord for Eikjo ligg innløpet til Gaupnefjorden, som går 4,5 km nordvest og inn til Gaupne. Nord for innløpet ligg grenda Nes og frå her går Riksveg 55 langs vestsida av fjorden og inn til Skjolden. 

Nokre kilometer nord for Nes ligg grenda Flahamar på vestida og Sørheim tvers over fjorden på andre sida. Litt lenger nord ligg bygda Luster på vestsida. Ved Luster svingar fjorden nordaustover og held fram 8 km inn til Skjolden.

Fjordar i Vestland
Geografi i Luster
Operativsystemkjerne

Ein kjerne (engelsk kernel) er den viktigaste delen av eit operativsystem.

Kjernen er komponenten som driv oppstarten, handterer maskinvareressursane og kommuniserer med maskinvara. Vanlegvis er kjernen «mellommannen» mellom programma ein køyrer og maskinvara fordi programma vanlegvis ikkje har direkte tilgang til maskinvara så dei må gå igjennom kjernen. Baten med dette er at om eit program krasjer, så tar programmet ikkje med seg heile systemet. Kjernen syrgjer også for at fleire program kan ha samband med kvarandre.

Ein har fleire ulike kjernar. To kjente kjernetypar er monolittiske kjernar og mikroprosessorkjernar. Monolittiske kjernar fungerer som eit program der alt er samanvevd til eit program, og difor er alle funksjonane innebygd i sjølve kjernen. I ei mikroprosessorkjerne er det fleire små delar som kommuniserer med kvarandre, og kan skrus av og på medan alt køyrast.

To kjente monolittiske kjernar er Linux og FreeBSD, GNU Hurd er eit eksempel på ein mikroprosessorkjerne, og Mac OS X har ein hybrid mellom ein monolittkjerne og ein mikrokjerne.

Operativsystem
Sørkoreansk won

Won (₩ - wŏn koreansk 원) er namnet på valutaen som blir brukt i Sør-Korea. Valutakoden er KRW. 1 won tilsvarer 100 jeon (eller chŏn, koreansk 전).

Valutaen blei innført i 1962 i staden for den tidlegare hwanen, som i si tur erstatta gamal sørkoreansk won (1945-1953). Valutasymbolet er ₩.

Myntar finst i verdiane ₩10, ₩50, ₩100, ₩500 (samt ₩1 og ₩5, men desse er normalt ikkje i bruk). Setlar finst i verdiane ₩1000, ₩5000, ₩10000.

Sørkoreansk won vert utstedt av Sør-Koreas sentralbank.

Bakgrunnsstoff 
 Sentralbanken BoK
 KRW-sedlar 
 Valutakurs frå XE.com

Sør-Korea
Valuta
Gaupnefjorden

Gaupnefjorden er ein fjordarm av Lustrafjorden i Sognefjorden i Luster kommune. Han har ei lengd på 4,5 km og strekkjer seg inn til Gaupne. 

Fjorden har innløp mellom Ongulsneset i nord og Svåi sør og går nordvestover. Halvvegs inn i fjorden på sørsida ligg tettstaden Marifjøra. Frå Marifjøra inn til Gaupne og ut heile nordsida av fjorden går Riksveg 55. 

Innanfor Gaupne strekkjer Jostedalen seg oppover.

Jostedøla sitt nedbørsfelt på 861 km2 består av 27 % brevatn. Vassføringa i elva er difor avhengig både av nedbør og bresmelting, og kan nokre år vera større enn nedbøren. Elva har ein flaumtopp ved snøsmeltinga, og seinare ein ved bresmeltinga. 90 % av avløpet til fjorden skjer frå mai til september (før regulering i samband med kraftutbygginga). Det er registrert vassføring på 455 m2/s. Elvevatnet legg seg som eit lag over det salte sjøvannet (på grunn av skilnad i tettleiken). Elva sitt løp i deltaet har forandra seg merkbart i historisk tid, slik at straumen som på 1960-tallet gjekk langs vestsida av fjorden, i 1979 gjekk midtfjords. Fjorden er omkransa av steile fjellsider som held fram under vann med ei helling på 20-35 grader. Fjordbotnen heller frå 50 m djupn inst til 400 m ytst. Elva sin materialtransport (i form av slam) inneber ein sedimentasjon i fjorden på 10 til 20 cm/år nær elveosen, og 1 cm/år 2 km frå elveosen. Elva transporterer 50 000 til 100 000 tonn slam årleg. Ved flaumen i 1979 var vassføringa på det meste 800 m3/s.[4] I 2010 var materialtransporten 123 000 tonn. Slamkonsentrasjonen er på det meste 1 g/liter.[5]

Fjordar i Vestland
Geografi i Luster
Riksveg 55

Riksveg 55 (Rv55) går mellom Dragsvik i Balestrand og Stedje i Sogndal.

Vegen går langs nordsida av Sogndalsfjorden og Sognefjorden forbi Hermansverk og Leikanger til Hella og med ferje over Fjærlandsfjorden.

Før 1. januar 2010 var fylkesveg 55 del av vegen.

Kommunar og knutepunkt

Ferje frå    Dragsvik (10 min, 1-2 turer/time)

 til Hella
   Ferje frå Hella til Vangsnes
 Leikanger → 
 Hermansverk
  frå Njøs til Sæberg

  Fatlatunnelen (2250 m)
  Stedjebergtunnelen (2100 m)
    Stedje

Bakgrunnsstoff 

 Ferjeinfo Hella-Dragsvik

Riksvegar
Vegar i Vestland
Ferjesamband i Vestland
Vegar i Sogndal

de:Sognefjellsveien
en:Sognefjellsvegen
nl:Sognefjellsweg
Årdalsfjorden i Sogn og Fjordane

Årdalsfjorden er ein fjordarm av Sognefjorden i Årdal kommune. Han strekkjer seg austover og utgjer den austlegaste delen av fjorden. Lustrafjorden utgjer derimot den inste delen av Sognefjorden. Fjorden har ei lengd på 16 km og strekkjer seg austover til Årdalstangen. 

Fjorden har innløp mellom Asalneset i nord og Bermål i sør. Den første grenda innover i fjorden på nordsida er Ytre Offerdal og om lag 2 km lenger inn ligg Indre Offerdal. Litt lenger aust ligg Brennfjellet ved fjorden og strekkjer seg 900 meter nesten rett opp. På sørsida av fjorden ligg Vikadalen Naddvik. Her svingar fjorden nordover og inn til Seimsdalen, på nordsida av fjorden, før den svingar austover igjen og inn til Årdalstangen. 

Riksveg 53 går langs sørsida av fjorden. 
Fylkesveg frå Årdalstangen til Seimsdalen og kommunal veg vidare til Indre Offerdal

Fjordar i Vestland
Geografi i Årdal
Lågøyfjorden

Lågøyfjorden er ein fjord i Solund kommune i Vestland like nord for Sognefjorden. Gåsværet og Litleværet ligg ytst i fjorden og frå her strekkjer fjorden seg 9 km austover til Huvøyna. 

Fjorden ligg på nordsida av øyane Sula, Hågøyna og Lågøyna, som han er kalla opp etter. På nordsida av fjorden ligg Ospa og Færøyna.

Fjordar i Solund
Stilkkvefsar

Stilkkvefsar (Apocrita) er ein underorden under insektgruppa Hymenoptera årevenger. Dei vert kjenneteikna av å ha ei karakteristisk innsnøring mellom mellom- og bakkroppen. Til gruppa høyrer mellom anna maur, bier, humler og mange ulike slag kvefsar.

Årevenger
Buefjorden

Buefjorden er ein fjord ytst i havgapet langs kommunegrensa mellom Solund i sør og Askvoll i nord. Den indre delen av fjorden ligg i Fjaler kommune i Sunnfjord i Vestland fylke. Fjorden har ei lengd på om lag 16 km og strekkjer seg frå vest til aust. 

Fjorden ligg på sørsida av Bulandet, som fjorden er kalla opp etter, og Værlandet. På sørsida av fjorden ligg øyane Ospa, Drivøyna, Færøyna, Buskøyna og Sula. På øya Sula går Hagefjorden rett sørover. Fjorden strekkjer seg inn til øyane Lammetu og Lutelandet og her deler fjorden seg i tre. På nordsida av Lammetu byrjar Vilnesfjorden, sør for Lutelandet ligg Korssundsosen der Skifjorden held fram rett austover. Sør for Korssundsosen ligg Sakrisøyna og sør for denne igjen startar Åfjorden. 

Innanfor Lutelandet ligg Bygdevågen og grenda Nordre Folkestad.

Fjordar i Vestland
Geografi i Askvoll
Fjordar i Solund
Hagefjorden i Solund

Hagefjorden er ein fjordarm av Buefjorden på nordsida av øya Sula i Solund kommune i Vestland. Fjorden strekkjer seg 7 km rett sørover og medrekna Hersnessundet og Tuvenesosen, som er ei fortsetjing av den smale fjorden nordover er han 12 km lang. 

Sjølve Hagefjorden har innløp ved Hersvikbygda. Riksveg 606 går langs dei indre delane av fjorden.

Fjordar i Solund
Skifjorden

Skifjorden er namnet på to fjordar i Noreg: 

 Skifjorden i Lofoten er ein liten fjordarm av Vestfjorden på Vestvågøy. 
 Skifjorden i Hyllestad er ein liten fjordarm av Buefjorden i Hyllestad kommune. 

Fjordar i Noreg
Skifjorden i Hyllestad

Skifjorden er ein liten fjord i Hyllestad kommune i Vestland. Han er ei fortsetjing av Buefjorden og ligg like nord for Åfjorden. Fjorden har ei lengd på om lag 6 km. 

Fjorden har innløp mellom Båneshammaren i sør og Kvernhomlen i nord. Fjorden strekkjer seg først rett austover og er her stort sett berre mellom 80 og 150 meter brei. På nordsida av fjorden ligg grenda Bordvika. Aust for Bordvika deler fjorden seg i to. Her går Vågane over ein kilometer sørover, medan resten av fjorden held fram 1,5 km rett nordover. Her ligg grendene Bjørnestad og Mylkebust på austsida av fjorden, medan Seljevoll ligg i nord og Sandnes på vestsida. Fylkesveg 65 går langs heile aust og nordsida av fjorden.

Matrikkelgardane langs fjorden er frå nordvest med klokka: Laberget, Varlia, Bordvika, Sandnes, Seljevoll, Myklebust, Bjørnestad, Våge og Kjøpstad. Teigevassdraget renn ut i Vågane og gardane opp langs vassdraget vert rekna til Skifjord-krinsen. Gardane langs vassdraget er Rutle, Teigenes, Teige, Trøsdalen og Lybakken.

Bakgrunnsstoff 
 
 

Fjordar i Vestland
Geografi i Hyllestad
Fylkesveg 5655

Fylkesveg 5655 i Vestland fylke går mellom Salbu i Hyllestad kommune og Hellevik i Fjaler kommune. Vegen er 30,7 km lang.

Før 1. januar 2010 vart vegen kalla fylkesveg 61 i Sogn og Fjordane,
og fram til 2019 vart han kalla fylkesveg 65 i Sogn og Fjordane.

Kommunar og knutepunkt

 Salbu

Sideveg frå Fure til Fure ferjekai (0,4 km)  →  i Askvoll kommune
 Hellevik

Fotnotar

Bakgrunnsstoff

Fylkesvegar i Vestland
Ferjesamband i Vestland
Vegar i Hyllestad
Vegar i Fjaler
Fylkesveg 606

Sjå òg Fylkesveg 606 (fleirtyding)
Fylkesveg 606 (Fv606) går mellom Rutledal i Gulen kommune og Daløy i Solund kommune i Sogn og Fjordane. Vegen (bortsett frå ferjestrekninga) er 32,4 km lang.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Rutledal
  Ferje Rutledal-Krakhella (50 min, 5-6 turar/dag)

 via Losnegard (berre etter førehandstinging)
 til Krakhella
 Kommunal veg frå Dumba til Engevik
  Eilundtunnelane I og II (90 og 125 m)
  frå Hagelv til Hersvik og Leknessund
 Hagen
 Kommunal veg frå Eidevågen til Eide og Kråkås
 Kommunal veg frå Gylta til Vaulen og Lending
 Hop 
 Kommunal veg frå Lia til Strand og Drengenes
 Hardbakke
  Steinsundbrua
 Steinsund
  Dalesund bru (81 m)
   Ferje Daløy-Haldorsneset i Ytre Sula (8 min, 16-17 turar/dag)

Bakgrunnsstoff 

 Ferjeinfo Rutledal-Krakhella
 Rutetabell Rutledal-Krakhella
 Ferjeinfo Daløy-Haldorsneset

Primære fylkesvegar
Fylkesvegar i Sogn og Fjordane
Ferjesamband i Vestland
Vegar i Gulen
Vegar i Solund
Åfjorden

Åfjorden er namnet på fleire fjordar i Noreg: 

 Åfjorden i Røst er ein liten fjord mellom Vedøya og Storfjellet i Røst kommune. 
 Åfjorden i Åfjord er ein fjord i Åfjord kommune. 
 Åfjorden i Sogn og Fjordane er ein fjord i Hyllestad kommune. 
 Åfjorden er ei vik i Meltingsvatnet i Inderøy kommune
 Ofjorden på Sørøya i Hasvik kommune i Finnmark vert stundom kalla Åfjorden. 

Fjordar i Noreg
Åfjorden i Sogn og Fjordane

Åfjorden er ein fjord i Solund kommune og Hyllestad kommune i Vestland. Fjorden er den sørlegeaste greina av Buefjorden som ligg lenger vest. Fjorden har ei lengd på 22 km og strekkjer seg austover til tettstaden Hyllestad. Det siste stykket deler fjorden seg i to, Hyllestadfjorden i sør og Sørefjorden i nord. 

Fjorden har innløp mellom Sakrisøyna i nord og Leknessundet på Sula. På Sula går Dumbefjorden sørover på Sula frå Åfjorden. Aust for Sula ligg øya Skorpa og frå her går Storakersundet og Tellesundet sørover til Losnosen, som er ein del av Sognefjorden. 

Frå nord for Skorpa og innover i fjorden ligg det fleire gardsbruk og grender på nordsida. Frå Eide går Fv65 på nordsida av fjorden forbi Sørbøvågen til Salbu, og frå her går Rv607 inn til Hyllestad. Ved Hyllestad strekkjer Katlenova seg 3 km utover i fjorden og deler Åfjorden i dei to nemnde fjordarmane. 

Sørsida av fjorden er lite utbygd, særleg i den bratte indre delen der fjellet stig bratt opp til ei høgd kring 500 meter over havet. Ved innløpet til Hyllestadfjorden ligg den karakteristiske fjelltoppen Gygrekjeften på sørsida med ei høgd på 710 moh.

Fjordar i Vestland
Fjordar i Solund
Geografi i Hyllestad
Fylkesveg 607

Sjå òg Fylkesveg 607 (fleirtyding)

Fylkesveg 607 (Fv607) går mellom Lavik i Høyanger og Flekke i Fjaler. Veglengda er 61,7 km.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Lavik
 frå Lavik til  Løland bru i Hyllestad

 Brensdalstunnelen (128 m)
 Fossbrua, felles trasé til Staurdal
 Foss bru
 Staurdal
 frå Birkeland til  Eidsvik (3,3 km)
 frå Hyllestad til Risnes
 Hyllestadtunnelen (42 m)
 frå Salbu til Hellevik

 Hellevik
 frå Tysse til Straumsnes (4,3 km)
 Flekke

Bakgrunnsstoff 

Primære fylkesvegar
Fylkesvegar i Sogn og Fjordane
Vegar i Høyanger
Vegar i Hyllestad
Vegar i Fjaler
Dumbefjorden

Dumbefjorden er ein fjordarm av Åfjorden på øya Sula i Solund kommune i Vestland. Fjorden strekkjer seg 9 km rett sørover til garden Dumba inst i fjorden.

Fjorden har innløp mellom Bjørnholmen i vest og Rumpa i aust. Like innanfor innløpet stikk Austrefjorden søraustover. Fjorden har ingen busetnader langs fjordsidene før den inste kilometeren. I tillegg til Dumba ligg gardane Eidvika og Heimdal her. Riksveg 606 går langs den inste delen av fjorden.

Fjordar i Solund
Terra Securities

Terra Securities ASA var eit norsk meklarhus som dreiv med aksjehandel og aksjeanalyse i tillegg til valuta-, finans- og obligasjonsmekling, sokalla corporate finance og andre investeringsobjekt gjennom 78 lokale sparebankar som var medlemer av Terra-Gruppen. I 2006 hadde meklarhuset ein marknadslut på 1,92 % på Oslo Børs, og var med det rangert som nummer 21 av 49 meklarhus. Meklarhuset var i fleire år på topp i Dagens Næringsliv si spalte for aksjeanbefalinger, sist i 2006. Mottoet til Terra Securities var «finanshuset for folk flest».

Eigarstruktur 
Dei 78 sparebankene som eig Terra-Gruppen, eigde gjennom Terra Markets 66,73 % av selskapet Terra Securities. Resten var eigd av fire toppleiarar, mellom anna konsernsjef Ola Sundt Ravnestad i Terra-Gruppen og administrerande direktør i Terra Markets Odd Arne Pedersen.

Terra-skandalen 
I november 2007 kom den såkalla Terra-skandalen for dagen. Det viste seg at selskapet hadde fått mellom anna dei fire kraftkommunane Rana, Hemnes, Hattfjelldal og Narvik i Nordland til å investere 451 millionar kroner i kompliserte fondsprodukt med høg risiko igjennom Citibank i USA Då finanskrisa i USA utvikla seg utover hausten fekk kommunane krav om å betale inn garantibeløp av di den opphavlege investeringa hadde falle, ned til under 55 prosent av innskotsverdien.

Konkurs 
Den 28. november 2007 vart det gjeve eit førehandsvarsel ifrå Kredittilsynet om at selskapet ville miste sine konsesjonar grunna skandalen. Derfor varsla Terra-Gruppen eit ønske om å be om oppbdd i meklarhuset. Bjørn Skogstad Aamo, direktør i Kredittilsynet, forklarte at dette skjedde som ein reaksjon på fleire grove brot på krav om rett og god informasjon. Same dagen trekte Ola Sundt Ravnestad seg frå stillinga som konsernsjef i Terra og styreformann i Terra Securities, i eit forsøk på å avhjelpe situasjonen. Han fekk med seg ei avtalt etterlønn på 5,5 millionar kroner over 18 månadar.

Byfogd Lars Borge-Andersen i Oslo avsa på ettermiddagen 28. november ei kjenning om at Terra Securities skulle handsamast som konkursbo. Under konkursopninga var Terra Securities representert ved advokat Morten Kinander ifrå advokatfirmaet Wiersholm, Mellbye & Bech. Firmaet opplyste om selskapet Securities sine aktiva, på 219 millionar kroner og samla gjeld på 601 millionar kroner. Advokat Jon Erling Skjørshammer vart oppnemnt som bustyrar og første skiftesamling vart halden 20. desember. All verksemd vart innstilt og alle tilsette mista arbeidet.

Kjelder 
 Denne artikkelen bygger på «Terra Securities» frå , den 3. mars 2008.

Kjelder 
 Terra-Gruppens årsrapport for 2006

Tidlegare norske føretak
Terra-Gruppen
Skipingar i 1997
Nedleggingar i 2007
Austrefjorden

Austrefjorden er ein liten fjordarm av Dumbefjorden på Sula i Solund kommune i Vestland. Fjorden strekkjer seg 2,5 km søraustover. 

Fjorden har innløp ved Rotevika, rett sør for innløpet til Dumbefjorden. Fjorden ligg på austsida av Ruskeneset. Inst i fjorden ligg garden Sandvika, medan Vågen ligg på nordsida av Vågsneset. Ingen av desse gardane har vegsamband, verken til kvarandre eller resten av omverda.

Fjordar i Solund
Fylkesveg 541

Sjå òg Fylkesveg 541 (fleirtyding)
Fylkesveg 541 (Fv541) går mellom Nyheim i Sveio og Robbestadneset i Bømlo. Vegen (bortsett frå ferjestrekninga) er 49,3 km lang.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Nyheim
 frå Mølstre til Mølstrevåg (1,1 km)
 Buavåg
 Ferje frå Buavåg (20 min, kvar time, artikkel)

til Langevåg ferjeleie
 frå Langevåg til Hovlandshagen industrifelt (0,6 km)
 frå Kåso til Vestvik (2,6 km)
 frå Kåso til Eidesvik (1,7 km)
 frå Sakseid til  Grøvle (8,5 km)
 frå Tormodsætre til   Svortland (6,8 km)
 Ekornsætre, felles trasé til Blindingestølen
 Blindingestølen
 frå Rubbestadneset til Rolfsnes
Endepunkt Robbestadneset

Bakgrunnsstoff 

Ferjeinfo Buavåg-Langevåg

Primære fylkesvegar
Fylkesvegar i Hordaland
Ferjesamband i Vestland
Vegar i Sveio
Vegar i Bømlo
Ordførarar i Noreg 2007–2011

Dette er ei sorterbar liste over ordførarane og varaordførarane i alle landets kommunar i perioden 2007-2011.

 
 

nb:Liste over ordførere i Norge 2007–2011
Stålis

Stålis er blank, gjennomsiktig is med stor bereevne.  

Stålis vert danna når stille vatn frys. Prosessen skjer i fleire trinn:  Fyrst vert det danna eit nettverk av horisintale akslar med isstavar ut frå kanten med underkjølt vatn mellom stavane. Sidan frys det underkjølte vatnet til tynne isplater. Isplatene er sett saman av krystallar med ulik krystallretning, og når prosessen er gunstig, fyller dei ut heile volumet. Krystallane kan vere 10 - 100 mm ved overflata, og så lange som isen er tjukk .

5-10-20-regelen
5 cm stålis vil bere vekta av ein vaksen som går åleine og fer varsamt fram. 
10 cm stålis er trygg nok for leik og moro. 
20 cm stålis kan bere køyretøy med bruttovekt inntil 2 tonn.
50 cm stålis kan bere køyretøy på 12 tonn totalvekt og ei aksellast inntil 7 tonn, 
80 cm stålis kan bere køyretøy på opptil 25 tonn med ei aksellast inntil 10 tonn.

Islegging
I stille, klart vêr med temperatur -10° tar det om lag 3 døgn å danne eit 10 cm tjukt isdekke. Når reint vatn frys, vert det dannastålis, medan ei blanding av is og snø gjev sørpe-is. Stålis er sterkare enn sørpe-is, men mørk sørpe-is er nesten like sterk som stålis. Når snøen ikkje er vassmetta, får vi lys sørpe-is,og han er svakare dess lysare han er.

Referansar

Vatn
Glasiologi
Terra-skandalen

Terra-skandalen var ein skandale som vart offentleg kjend i november 2007 og involverte spekulative investeringar av åtte norske kommunar i forskjellige hedgefond i det USA-amerikanske aksjemarknaden. Fonda var selde av Terra Securities til kommunane, mens produkta var levert av Citigroup. Dei involverte kommunane var Narvik, Rana, Hattfjelldal og Hemnes i Nordland, Vik og Bremanger i Sogn og Fjordane, Haugesund i Rogaland, og Kvinesdal i Vest-Agder. Dei er alle store vasskraftprodusentar.

Investeringa var komplisert og hadde ein stor investeringsrisiko gjennom lite potensiale for vekst og stort potensiale for tap. Terra Securities, no konkurs, var eit underbruk av Terra Markets, som var 66,73 % er eigd av Terra-Gruppen, ein allianse og merkevareselskap eigd av 78 sparebankar i Noreg. Dei siste 33,27 % eigde leiinga til selskapet. Citigroup er verdas største bank med base i USA.

Bakgrunn 
I 2001 fann Vik kommune eit smutthol i Kommunelovgjevinga og investerte lånte pengar på aksjemarknaden, ved å først investere og so søke om lov seinare. Denne bruken av smuttholet var bekrefta av kommunaldepartementet i 2002, av di dei lånte pengane var sikra i framtidig inntekt. Vik lånte 70 millionar norske kroner igjennom Den norske Bank basert på avbetalingar på 10 millionar, sikra igjennom inntekter frå vasskrafta. Desse pengane var så investert i aksjar bonds igjennom Terra Securities i 2001 og 2002.

Same året, i 2001, lånte dei fire kommunane i Nordland pengar for å investere i kompliserte aksjar frå Citigroup og selde gjennom Terra Securities. Kommunane signerte ein konfidensialitetsklausus med Terra, som sikra at ingen uavhengig tredjepart kunne forsikre seg om kvaliteten på investeringane. Det har vore sett spørsmålsteikn ved om denne klaususen, under desse omstenda, kunne vere lovleg. 

For Narvik kom delar av kapitalen ifrå 2002 og eit sal av 50 % av Narvik Energi, det kommunale kraftselskapet. Kjøparane var DONG Energy og HelgelandsKraft. Dei andre tre kommunane hadde eigarskap i HelgelandsKraft (Rana 26,8%, Hemnes 7,0 % og Hattfjelldal 2,5%) i tillegg til eigedomsskatt frå kraftstasjonar eigd av Statkraft. Desse kommunane investerte framtidige inntekter frå desse kjeldene.

Hovudrådgjevarane ifrå Terra var Knut Anders Opstad og Harald Norberg. Sistnemnte har blitt bøtelagt av Økokrim tidleg på 90-talet for ulovleg sal av aksjar til private enkeltpersonar. Dei prøvde å selje investeringspakkar til alle kommunar med kraftinntekter ved å kontakte Landssamanslutninga av Vasskraftkommunar, men vart bortvist av oranisasjonen.

Fotnotar 

Terra-Gruppen
Citigroup
Hendingar i 2007
Hola mohalla

Hola mohalla er ei sikh-høgtid som tek til ved byrjinga av månaden chet, den første i nanaksjahi-kalenderen. Dette fell som regel i mars i den gregorianske kalenderen. Hola mohalla kjem like etter holi-høgtida, og namnet «hola» er ei maskulin form av ordet «holi». «Mohalla» tyder noko slikt som militærparade.

Feiringa går over tre dagar. Ho blei grunnlagd av guru Gobind Singh som ei samling der sikhar kunne trena kampdugleik på ei tid då religionen var truga av dei muslimske mogulherskarane. Den første samlinga blei halden i Anandpur i 1701.

Hola mohalla byrjar med bøner og seremoniar rundt Guru Granth Sahib, den heilage boka til sikhane, ved ein gurudvara. Ein syng kirtan, religiøse songar, og signar mat, prasad, som alle får eta etterpå. Det blir også servert eit fellesmåltid i gurudvaraen. Medlemmene av gurudvaraen deltek med kar seva, teneste, som å servera mat, ta oppvasken eller reingjera gurudvaraen.

Ein viktig del av feiringa er kampsportoppvisingar haldne av sikh-krigarar kalla nihang, nishan eller akali. Desse kan til dømes visa fram sverdkamp, pilskyting, hesteriding eller andre kampferdigheiter. Under oppvisinga blir det kasta raudfarge mellom nishan sahib og tilskodarane.

Etter dette kan ein høyra på forteljingar om sikh-guruane. Det kan også haldast diktopplesingar, konsertar og danseførestillingar.

Kjelder 

 Hola Mahalla ved BBC Religion
 Holla Mohalla ved iloveindia.com 
 Hola Mahalla ved Sikhiwiki

Bakgrunnsstoff 
 Hola Mahalla ved Sikhiwiki

Sikh-høgtider
Nervei

Nervei (nordsamisk Njereveadji) er ei lita bygd i Gamvik kommune i Finnmark-området i Troms og Finnmark fylke. Staden har rundt 30 innbyggjarar. Dei viktigaste næringsvegane er fiske og jordbruk. Staden har fiskemottak og flytebryggje for fiskebåtane, og det vert drive tørrfiskproduksjon der.

Nervei er ligg ved vestsida av Langfjorden. Det er ikkje vegsamband til Nervei og kommunikasjon skjer med snøggbåt til Skjånes i Gamvik og Smalfjord i Tana kommune.

Galleri

Kjelder

Denne artikkelen byggjer på «Nervei» henta frå Wikipedia på bokmål 4. mars 2007.

Bakgrunnsstoff 

Bygder i Troms og Finnmark
Geografi i Gamvik